open-index/open-wikipedia-markdown huggingface dataset:
శ్వేత సౌధం

thumb|right|200px|శ్వేత సౌధం
**శ్వేత సౌధం** ( *వైట్ హౌస్*) అమెరికా అధ్యక్షుని నివాసం. వాషింగ్‌టన్‌ డీసీలో ఉంది. దీన్ని నిర్మించి ఇప్పటికి 210 ఏళ్లయింది. ఇన్నేళ్ల చరిత్రలోనూ ఇదొకసారి శత్రు సైనికుల దాడికి ధ్వంసమైంది. అగ్నిప్రమాదం, వరదలు ఎదుర్కొంది. దీని నిర్వహణకు ఏటా అయ్యే ఖర్చు సుమారు ఆరు వందల కోట్ల రూపాయలు.

ప్రస్తుతం వైట్‌హౌస్‌ అని వ్యవహరించబడుతున్నప్పటికీ, దాన్ని కట్టాక వందేళ్లకి కానీ ఆ పేరు ఏర్పడలేదు. అంతకు ముందు ప్రెసిడెంట్స్‌ ప్యాలస్‌ అని, ఎగ్జిక్యూటివ్‌ మాన్షన్‌ అనిరకరకాలుగా వ్యవహరించేవారు. ఓసారి ఇది కాలిపోయినప్పుడు మరమ్మతుల కోసం తెల్లరంగు వేశారు. అప్పట్నుంచి వైట్‌హౌస్‌ అనేవారు. అధికారికంగా మాత్రం 1901లో అప్పటి అధ్యక్షుడు థియోడర్‌ రూజ్‌వెల్ట్‌ ఆ పేరును వాడడం మొదలుపెట్టారు.

ఆరు అంతస్తులుగల ఈ భవనం ఉన్న స్థలం కంచెతో కలిపి మొత్తం 18 ఎకరాలు. భవనం లోపల నిర్మాణస్థలం 55,000 చదరపు అడుగులు. ఉగ్రవాదుల భయంతో ఇప్పుడు అనుమతించడం లేదు. అంతకు మునుపు రోజూ దీన్నీ చూడ్డానికి ఆరువేల మంది వచ్చేవారు.

వైట్‌హౌస్‌ నిర్మాణాన్ని 1792లో మొదలు పెట్టి ఎనిమిదేళ్ల పాటు కొనసాగించారు. అమెరికా తొలి అధ్యక్షుడైన జార్జి వాషింగ్టన్ ఎంపిక చేసిన స్థలంలో కట్టడం మొదలుపెడితే రెండో అధ్యక్షుడైన జాన్‌ ఆడమ్స్‌ హయాంలో 1800లో పూర్తయింది. దీని నిర్మాణానికి అప్పట్లో సుమారు 13 కోట్ల రూపాయలు ఖర్చు అయింది. తర్వాత ఒకో అధ్యక్షుడుఒకో రకమైన మార్పులు చేస్తూ వచ్చారు. ఇప్పటి అధ్యక్షుడు ఒబామా కొత్తగా ఆర్గానిక్‌ తోటని నాటించి, అందులో తేనెటీగల పెంపకాన్ని చేపడుతున్నారు.

## విశేషాలు
* యుద్ధ సమయంలో 1814లో బ్రిటిష్‌ సైనికులు దీన్ని తగుల బెట్టారు.
* వైట్‌హౌస్‌లో కూడా ఎలుకల బెడద కూడా ఉండేది. జంతు ప్రేమికుడైన అధ్యక్షుడు ఆండ్రూ జాన్సన్‌ వాటిని పెంచేవాడు. వాటి సంఖ్య పెరిగిపోవడంతోఫెర్రెట్స్‌ అనే ముంగిసలాంటి జంతువుల్ని పెంచి అరికట్టాల్సి వచ్చింది.
* వైట్‌హౌస్‌ భూగర్భంలో ఓ బంకర్‌ ఉంది. అత్యవరసర పరిస్థితుల్లోఅధ్యక్షుడు ఇక్కడి నుంచే విధులు నిర్వర్తించడానికి అత్యాధునిక సౌకర్యాలుఉన్నాయి. కొన్ని సొరంగమార్గాలు కూడా ఉన్నాయి.
* వైట్‌హౌస్‌లో మొత్తం 132 గదులు, 142 తలుపులు, 147 కిటికీలు, ఒకేసారి140 మంది కూర్చుని తినగలిగే డైనింగ్‌ టేబుల్‌, 13,000 చాకులు, చెంచాలు ఉన్నాయి.
* దీని నిర్వహణకు 5,700 మంది ఉద్యోగులున్నారు.
## వైట్ హౌస్ అద్దె
అమెరికా అధ్యక్ష భవనం వైట్‌హౌస్ అద్దె విలువ నెలకు సుమారు రూ.110 కోట్లు అని అంచనా. అప్పటి అధ్యక్షుడు బరాక్ ఒబామా ఒకవేళ అద్దె చెల్లించాల్సిన పరిస్థితే వస్తే, ఆరు నెలలకు మించి ఆయన దానిని భరించే పరిస్థితి లేదంటూ ‘న్యూయార్క్ డెయిలీ’ దినపత్రిక ఆసక్తికరమైన కథనాన్ని ప్రచురించింది. దీని ప్రకారం... సువిశాలమైన వైట్‌హౌస్ విస్తీర్ణం 55 వేల చదరపు అడుగులు కాగా, ఇందులో 132 గదులు ఉన్నాయి. 2013 ఆగస్టు ధరల ప్రకారం దీని అద్దె విలువ నెలకు రూ.110 కోట్లకు (18 లక్షల డాలర్లు) పైమాటే. ఇంతటి విస్తీర్ణంలో నిర్మించిన భవనానికి ఏటా రూ.66.75 లక్షలు (1.09 లక్షల డాలర్లు) పన్ను చెల్లించాల్సి ఉంటుంది. అయితే, అప్పటి అధ్యక్షుడు బరాక్ ఒబామా నికర విలువ రూ.74.7 కోట్లు (12.2 లక్షల డాలర్లు) మాత్రమే. ఆయన వార్షికాదాయం రూ.24.4 కోట్లు (4 లక్షల డాలర్లు).

## మూలాలు

వర్గం:అమెరికా
రామజోగయ్య శాస్త్రి

**రామజోగయ్య శాస్త్రి** సినీ గీత రచయిత. ఆయన స్వస్థలం నర్సరావుపేట దగ్గర ముప్పాళ్ళ. చిన్నతనంలో గాయకుడి కావాలని కలలు కనేవాడు. ఐదారు తరగతుల్లో సినిమాల ప్రభావం మొదలైంది. ఇంటర్‌కి ఊరు దగ్గర్లో ఉన్న నర్సరావుపేట వచ్చాడు. నచ్చిన పాటలన్నీ రికార్డ్‌ చేయించుకుని విని నేర్చుకునేవాడు. తరువాత ఇంజనీరింగ్ కోసం వరంగల్‌ రీజినల్‌ ఇంజినీరింగ్‌ కళాశాలలో చేరాడు. తరువాత ఎం.టెక్‌.కోసం ఐఐటీ ఖరగ్‌పూర్‌ వెళ్ళాడు.

## సినీపరిశ్రమ పిలుపు
సినీపరిశ్రమ మద్రాసులో ఉండటంతో అక్కడ ఉద్యోగం దొరికితే గాయకుడవ్వాలనుకున్న తన కల సాకారం అవుతుందనుకున్నాడు కానీ బెంగళూరులో ఉద్యోగం వచ్చింది. అప్పటి పరిస్థితికి ఆయనకు ఉద్యోగమే ముఖ్యమైంది కాబట్టి బెంగుళూరు వైపే మొగ్గు చూపాడు. అక్కడ ఓ గాయకుడితో పరిచయం అయ్య అక్కడక్కడా ఆర్కెస్ట్రాలలో పాడడం మొదలుపెట్టాడు. అక్కడే కన్నడ రచయిత శ్రీచంద్ర, గాయని సుజాత పరిచయమయ్యారు. వాళ్ళని పాడే అవకాశం ఇమ్మని కోరాడు. వాళ్ళు ఇతనికి శాస్త్రీయ సంగీత జ్ఞానం లేదు అని చెప్పడం ఇష్టం లేక పాటల రచయితగా ప్రయత్నించమన్నారు.
అలా వాళ్ళ ప్రోత్సాహంతో ముందుగా దాదాపు నలభై క్యాసెట్లకు భక్తిపాటలు రాశాడు.

బెంగుళూరులో పనిచేస్తున్న కంపెనీ ఇబ్బందుల్లో పడటంతో మరో ఉద్యోగం చూసుకోవాల్సి వచ్చింది. హైదరాబాద్‌ వచ్చాడు. కృష్ణ వంశీ ద్వారా సిరివెన్నెల సీతారామ శాస్త్రిని కలుసుకుని ఆయన దగ్గర శిష్యరికం చేశాడు. రోజూ పన్నెండు గంటల నుండి రాత్రి ఎనిమిది దాకా ఆఫీసులో పని, తరువాత రాత్రి రాత్రి ఎనిమిదయ్యేసరికి శాస్త్రిగారింటికి. తెల్లారేవరకూ అక్కడే. అప్పుడొచ్చి కాసేపు నిద్రపోయి మళ్లీ ఆఫీస్‌కి వెళ్లేవాడు. అలా ఆయన దగ్గర గీత రచనలో మెలకువలు నేర్చుకున్నాడు.

కొన్నాళ్ళ తర్వాత స్రవంతి రవికిషోర్ నిర్మాతగా వచ్చిన యువసేన చిత్రానికి మొదటి సారిగా పాటల రచయితగా అవకాశం వచ్చింది. రెండూ హిట్‌ సాంగ్సే. కానీ, తరువాత ఏడాదిపాటు ఏ అవకాశమూ రాలేదు. మరి కొద్ది కాలం తర్వాత కళ్యాణ్‌రామ్‌ హీరోగా వచ్చిన 'అసాధ్యుడు' చిత్రానికి రాసే అవకాశం వచ్చింది. చక్రి పరిచయమయ్యాడు. తరువాత శ్రీనువైట్ల 'ఢీ'లో అవకాశమిచ్చాడు. తరువాత రెడీ, చిరుత, లక్ష్యం... వరుస అవకాశాలొచ్చాయి. పాటల్లోపడి ఉద్యోగానికి న్యాయం చెయ్యలేకపోతున్నాడని అందుకు రాజీనామా చేశాడు.

## చిత్రాలు-పాటలు
# నా పేరు సూర్య నా ఇల్లు ఇండియా (2018)
# ఢీ (2007)
# చిరుత (2007)
# కింగ్ (2008)
# రెడీ (2008)
# ఖలేజా (2010) : ఓం నమో శివరుద్రాయ
# దూకుడు (2011)
# అదినాయకుడు (2012): మస్త్ జవానీ
# మిర్చి (2013)
# రఘువరన్ బి.టెక్. (2015) : అమ్మా అమ్మా నీ పసివాణ్ణమ్మా
# సౌఖ్యం (2015): నాకేం తోచదే, అలారే ఆల, జిగి జిగి జిందగీ
# జనతా గ్యారేజ్ (2016) - అన్ని పాటలు - సింగిల్ కార్డ్
#బాబు బంగారం (2016): మల్లెల వానలా, రాక రాక
# దేవదాస్ (2018) - చెట్టు కింద డాక్టర్, లక లక లకుమికర, హేయ్ బాబు
# శరభ (2018) - కాలికింది నిప్పయింది కాలం, సామి వెలిసెను
# జూలియట్ లవర్ ఆఫ్ ఇడియట్ (2018) - ఇలా చూడరా నాన్న, ఈఫిల్ టవర్ పై సల్సాలే                    కే.జీ.ఎఫ్
# ఆపరేషన్ గోల్డ్‌ఫిష్ (2019) - అన్ని పాటలు
# వరల్డ్ ఫేమస్ లవర్ (2020) - 	బొగ్గు గనిలో, కొమోసవా పారీస్, మన కథ
# సారంగపాణి జాతకం (2024)
# లవ్ ఓటీపీ (2025)
# విష్ణు విన్యాసం (2026)

## పురస్కారాలు
సైమా అవార్డులు: ఉత్తమ గీత రచయిత

# 2020: " బుట్ట బొమ్మ" (*[[అల వైకుంఠపురములో|అలా వైకుంఠపురములో]] )*
# 2016: "ప్రణామం" (*[[జనతా గ్యారేజ్]])*
# 2011: "గురువరం మార్చ్" (*[[దూకుడు (సినిమా)|దూకుడు]])*
# 2025: సిరివెన్నెల స్మారక పురస్కారం

## మూలాలు

వర్గం:తెలుగు సినిమా పాటల రచయితలు
వర్గం:తెలుగు కళాకారులు
వర్గం:గుంటూరు జిల్లా సినిమా రచయితలు
అనంత శ్రీరామ్

**అనంత శ్రీరామ్** (జ. 1984 ఏప్రిల్ 8) సినీ గీత రచయిత. ఆయన స్వస్థలం పశ్చిమ గోదావరి జిల్లా దొడ్డిపట్ల. తల్లిదండ్రులు సీవీవీ సత్యనారాయణ, ఉమారాణి. 
ప్రాథమిక విద్య దొడ్డిపట్ల లోనూ, ఇంటర్మీడియట్ విజయవాడ లోనూ, ఇంజనీరింగ్ బాపట్ల ఇంజనీరింగ్ కళాశాలలో చదివాడు. ఇంజనీరింగ్ మూడో సంవత్సరం చదువుతుండగా పాటలపై మక్కువ పెరిగింది. ఇంజనీరింగ్ కన్నా పాటలే సంతృప్తినిస్తాయని భావించి దానిని ఆపేశాడు. ప్రముఖ రాజకీయ నాయకుడు చేగొండి హరిరామ జోగయ్య అనంత్ కు వరుసకు పెదనాన్న అవుతాడు. 
## సినీ ప్రస్థానం
12ఏళ్ల వయస్సులోనే పాటలు రాయడం ప్రారంభించాడు. ఇతనికి గురువంటూ ఎవరూ లేరు. ఇతని నాన్నగారు వీరవెంకట సత్యనారాయణ మూర్తికి సాహితీవేత్తలతో ఉన్న పరిచయం వల్ల సినీ గేయ రచయిత కాగలిగాడు. మొదటిసారిగా "కాదంటే ఔననిలే" చిత్రంలో అవకాశం లభించింది. 2006లోనే హైదరాబాద్ వెళ్లాడు. అప్పటి నుంచి అక్కడే ఉండిపోయాడు. 2014 వరకు 195 చిత్రాలకు 558 పాటలను రాశాడు. అందరివాడు సినిమాతో ఇతనికి గుర్తింపు వచ్చింది. సిరివెన్నల సీతారామశాస్త్రి పాటలు అంటే ఇష్టపడతాడు.

### సినిమాలు

# ఏ మాయ చేశావె (2010)
# కుర్రాడు (2009)
# ఓయ్ (2009)
# పిస్తా (2009)
# ఆ ఒక్కడు (2009): ఊరుకో మనసా
# మిత్రుడు (2009)
# ఆకాశమంత (2009)
# అరుంధతి (2009)
# సత్యమేవ జయతే (2009)
# శశిరేఖా పరిణయం (Jan 1st 2009)
# బలాదూర్ (2008)
# కొత్త బంగారు లోకం (2008)
# పరుగు (2008)
# కంత్రి (2008)
# చందమామ (2007)
# యమదొంగ (2007)
# మున్నా (2007)
# మాహారథి (2007)
# స్టాలిన్ (2006)
# బొమ్మరిల్లు (2006)
# అందరివాడు (2005)
# ఒక ఊరిలో ( 2005)
# గాయకుడు (2015)
# జానకి రాముడు (2016)
# జూలియట్ లవర్ ఆఫ్ ఇడియట్ (2018)- ఇలా చూడరా నాన్న, నాలో నిన్ను నేను
#నీ జతగా (2021)
# స్టాండప్‌ రాహుల్‌(2022)
# సీతా రామం (2022)
#మాతృదేవోభవ (2022)
# కృష్ణమ్మ (2024)
# సఃకుటుంబానాం (2025)

## పురస్కారాలు
# 2017లో ఆంధ్రప్రదేశ్ ప్రభుత్వం నుండి ఉగాది సందర్భంగా కళారత్న పురస్కారం
# నంది పురస్కారం - 2012 నంది పురస్కారాలు: ఉత్తమ పాటల రచయిత (కోటి తారల్లోనా -ఎటో వెళ్ళిపోయింది మనసు)
# 2013 సైమా అవార్డులు: ఉత్తమ గీత రచయిత - సీతమ్మ వాకిట్లో (సీతమ్మ వాకిట్ల సిరిమల్లె చెట్టు)

## మూలాలు

వర్గం:1984 జననాలు
వర్గం:జీవిస్తున్న ప్రజలు
వర్గం:తెలుగు కళాకారులు
వర్గం:తెలుగు సినిమా పాటల రచయితలు
వర్గం:కళారత్న పురస్కార గ్రహీతలు
వర్గం:పశ్చిమ గోదావరి జిల్లా సినిమా పాటల రచయితలు
సీప్

**సీప్** (CEEP)  సాంకేతిక లేక సాంకేతికేతర పాలిటెక్నిక్ కోర్స్ లలో ప్రవేశానికి పరీక్ష. రాష్ట్ర సాంకేతిక విద్యా మండలి  నిర్వహిస్తుంది. 3 లేక3.5 సంవత్సరాలు అవధి గల 29 రకాల కోర్సులలో, ప్రభుత్వ, ప్రవేటు పాలిటెక్నిక్ విద్యాలయాలలో, ఇతర పాలిటెక్నిక్ కోర్స్ లు గల కళాశాలలలో ప్రవేశానికి ఎంపిక జరుగుతుంది. 
## ఉపాధి, పైచదువు
డిప్లొమా చేసిన తరువాత, సాంకేతిక నిపుణులుగా, లేక పర్యవేక్షణాధికారులుగా లేక, సొంతంగా ఉపాధి కల్పించుకోవచ్చు. పై చదువులు ( పోస్ట్ డిప్లొమా, డిగ్రీ) చదవవచ్చు.

## పరీక్ష వివరాలు
ఈ పరీక్ష సాధారణంగా మే నెలలో జరుగుతుంది. 10 వ తరగతి లేక సరిసమానమైన చదువులో ఉత్తీర్ణులైన వారు, దీనిని రాయవచ్చు.

## 2009 పరీక్ష గణాంకాలు
మొత్తం 1,95,0 27మంది పరీక్షకు హాజరుకాగా 1,54,328మంది ఉత్తీర్ణత సాధించారు. అనగా 81.8 శాతం మంది ఉత్తీర్ణత సాధించారు. ఉత్తీర్ణత శాతంబాలురలో 79.22, బాలికలలో 86.97. ఈ ఫలితాల్లో కాకినాడకు చెందిన ఎం.ఎస్.ఆర్‌కే తేజ అగ్రస్థానం సాధించగా, తణుకుకు చెందిన రమ్యశ్రీ, సత్య రాఘవ అనీష్, ఎం.శ్వేత, రాజేష్‌కుమార్ తదితరులు ద్వితీయ స్థానంలో నిలిచారు. 115 పాలిటెక్నిక్ కళాశాలలో 38,620 సీట్లు, ఇంజినీరింగ్ కాలేజీలలో, షిఫ్ట్ పద్ధతిలో పాలిటెక్నిక్ కోర్సులు మొదలవడంతో 14820 సీట్లు ఉన్నాయి. మిగిలిపోయిన సీట్లకి స్పాట్ అడ్మిషన్ నిర్వహించారు.

## 2012 పరీక్ష గణాంకాలు

‍పాలిటెక్నిక్ ఉమ్మడి ప్రవేశపరీక్ష (సీప్) ఫలితాలు 19 మే 2012 న విడుదలయ్యాయి.
80.92 శాతం మంది విద్యార్థులు ఉత్తీర్ణులయ్యారు. బాలికలు 85.28 శాతం మంది ఉత్తీర్ణులవ్వగా, బాలురు 79.37 శాతంతో సరిపెట్టుకున్నారు. 118 మార్కులు సాధించిన ముగ్గురు విద్యార్థులు పశ్చిమ గోదావరి జిల్లాకు చెందిన సూర్యతేజ, సాయిచంద్, రూపశ్రీ 118/200 మార్కులతో ఫస్ట్ ర్యాంక్ సాధించారు. 86 శాతం ఉత్తీర్ణతతో, ఖమ్మం జిల్లా మొదటి స్థానం పొందింది. హైదరాబాదు 70.69 శాతంతో చివరి స్థానం పొందింది. 2.28 లక్షల మంది విద్యార్థి నీ, విద్యార్థులు ఈ పరీక్షకు హాజరు కాగా, 1.84 లక్షల మంది ఉత్తీర్ణత సాధించారు. 22 మే 2012 నుంచి ర్యాంకు కార్డులు పంపిణీ జరుగుతుంది. సీప్ 2012 పరీక్ష 2 మే 2012 న జరిగింది.

## వనరులు


వర్గం:విద్య
మండేపూడి

**మండేపూడి** పల్నాడు జిల్లా అమరావతి మండలం లోని  రెవెన్యూయేతర ఉంది. గుంటూరుకి 28 కి.మి దూరం, అమరావతికి 18 కి.మి దూరంలో ఉంది.
## మూలాలు

వర్గం:ఆంధ్రప్రదేశ్ సీఆర్‌డీఏ గ్రామాలు
వర్గం:అమరావతి మండలం లోని రెవిన్యూయేతర గ్రామాలు
మీడియావికీ

**మీడియావికీ** అనేది వికీమీడియా ఫౌండేషన్ వాళ్ళు తమ యొక్క అన్ని ప్రాజెక్టులలో వాడే ఒక వెబ్ ఆధారిత సాఫ్ట్‌వేర్. ఇది GNU/GPL లైసెన్సు కింద ఉచితంగా లభ్యమౌతుంది. దీన్నే అనేక ఇతర వెబ్‌సైట్లు కూడా వాడుతున్నాయి. దీన్ని మొదటగా ఉచిత విజ్ఞాన సర్వస్వమైన వికీపీడియా ను నిర్మించడానికి అభివృద్ధి చేశారు. అయితే తరువాత చాలా కంపెనీలు తమ అంతర్గత విజ్ఞాన నిర్వహణకు కూడా వాడుకుంటూన్నారు. ముఖ్యంగా నోవెల్ సంస్థ దీన్ని అత్యధిక ట్రాఫిక్ ను ఎదుర్కొనే పలు వెబ్ సైట్ల కోసం వాడుతున్నది. 

మీడియా వికీ సాఫ్ట్‌వేరును PHP కంప్యూటర్ భాషనుపయోగించి తయారు చేశారు. ఇది మైసీక్వెల్(MySQL )లేదా పోస్ట్‌గ్రెస్‌సీక్వెల్(PostgreSQL) రిలేషనల్ డేటాబేస్ ను వాడుకుంటుంది. 
## అనువాదాలు సరిదిద్దటానికి చిట్కా
వికీప్రాజెక్టులలో మెనూలు, సందేశాల అనువాదాలు సరిగాలేవనిపించితే పేజీ చిరునామా(URL)కు ?uselang=qqx అని చేర్చి మరల పేజీని తాజాచేసి చూస్తే ఇంగ్లీషులోని ఆధార పదాలు కనబడతాయి. వాటిని ట్రాన్స్లేట్ వికీ లో వెతికి అనువాదం మెరుగు చేయవచ్చు. త్వరలో మెరుగైన అనువాదం వికీప్రాజెక్టులో చేర్చబడుతుంది.

## మూలాలు

వర్గం:విషయాల నిర్వహణ సాఫ్టువేర్లు
బ్లాగర్

**బ్లాగర్** అనేది వ్యక్తిగత లేదా బహుళ వాడుకరుల బ్లాగును నిక్షిప్తం చేయగలిగే ఒక వెబ్ ఆధారిత సాఫ్ట్‌వేర్. దీన్ని మొదట పైరా ల్యాబ్స్ అనే సంస్థ సృష్టించింది. 2003 వ సంవత్సరంలో గూగుల్ సంస్థ కొనుగోలు చేసింది. ఈ సేవ www.blogger.com అనే చోట లభ్యమౌతుంది. సాధారణంగా ఇందులో సృష్టించే బ్లాగులకు blogspot.com అనే డొమైన్ కు ఉపడొమైన్లుగా గూగుల్ ఆతిథ్యం ఇస్తుంది.

## బాహ్య లంకెలు
# బ్లాగర్

## మూలాలు

 పైరా ల్యాబ్స్ 1999 ఆగస్టు 23 న బ్లాగర్‌ను ప్రారంభించింది.

ఈ ఫార్మాట్‌ను మొట్టమొదటి అంకితమైన బ్లాగ్-ప్రచురణ సాధనాలలో ఒకటిగా ప్రాచుర్యం పొందిన ఘనత ఇది.

పైరా ల్యాబ్స్‌ని Google 2003 ఫిబ్రవరిలో వెల్లడించని మొత్తానికి కొనుగోలు చేసింది. పైరా వాస్తవానికి అందించిన ప్రీమియం ఫీచర్లు స్వాధీనం ఫలితంగా ఉచితంగా చేయబడ్డాయి. పైరా ల్యాబ్స్ సహ వ్యవస్థాపకుడు ఇవాన్ విలియమ్స్ 2004 అక్టోబరులో గూగుల్ నుండి నిష్క్రమించారు.

పికాసాను 2004 లో గూగుల్ కొనుగోలు చేసింది,, పికాసా, దాని ఫోటో-షేరింగ్ సర్వీస్ హలో బ్లాగర్‌లో విలీనం చేయబడ్డాయి, వినియోగదారులు తమ బ్లాగులకు చిత్రాలను అప్‌లోడ్ చేయడానికి వీలు కల్పించారు.

## మూలాలు

వర్గం:విషయాల నిర్వహణ సాఫ్టువేర్లు
వర్గం:అంతర్జాలం
వర్డ్‌ప్రెస్

wordpress ఒక ఓపెన్ సోర్స్ కంటెంట్ మనజిమెంట్ సిస్టమ్ (CMS), wordpress మే 27, 2003మొదటి version విడుదల అయింది.. దీన్ని మాట్ ముల్లెన్వేగ్ ( Matt Mullenweg ),  మైక్ లిటిల్ తయారుచేశారు..!! PHP (PHP one of the open source web programming language) , MySQL (MySQL Database) ఆధారంగా డెవలప్ చేశారు. WordPress అనేది ఒక dynamic వెబ్సైటు తయారుచేయడానికి ఉపయోగిస్తాము, దీనిద్వార మనం ఎలాంటి వెబ్సైట్ ని ఐన తయారుచేయవచ్చు. WordPress ను 60 మిలియన్లకు పైగా వెబ్‌సైట్‌లకు  ఉపయోగిస్తున్నాయి, ఇది ప్రపంచంలోనే ఎంతో ప్రజాధారణపొందిన CMS కాగా వెబ్సైటు చేయుటకు ఎంతో అనువయినది..!! (User friendly CMS). Wordpress లో ప్రధానంగా Themes, plugins అనే రెండు ప్రధాన ఫీచర్స్ ఉంటాయి.

దీన్ని మొట్ట మొదటి సారిగా మే 2003 లో మాట్ ముల్లెన్ వెగ్ విడుదల చేశాడు. సెప్టెంబరు 2009 నాటికి ఇది ప్రపంచ వ్యాప్తంగా 202 మిలియన్ వెబ్‌సైట్లకు ఆతిథ్యం ఇస్తోంది.

Wordpress వెబ్సైటు డిజైన్ చేయాలంటే మనకు ముఖ్యంగా Apache web Server కావాలి. ఈ సర్వర్ ద్వారా మనం CMS Tools ని install చేయచ్చు . ఇది online లేదా offline చేయచ్చు. Online చేయాలంటే మనకి Linux web hosting అవసరం ఉంటది. 

ఇప్పుడు మనం క్రింద విషయ సూచికలో తెలుసుకుందాం 

## బాహ్య లంకెలు

* వర్డ్‌ప్రెస్ అధికారిక సైటు
* వర్డ్‌ప్రెస్.కామ్
## మూలాలు

వర్గం:అంతర్జాలం
వర్గం:విషయాల నిర్వహణ సాఫ్టువేర్లు
వర్గం:స్వేచ్ఛా సాఫ్టువేరు

## బాహ్య లింక్‌లు
* ఉత్తమ బ్లాగు ప్లగిన్‌లను ఎలా ఎంచుకోవాలి?- iBase Wordpress
హిగ్గ్స్ బోసన్

**హిగ్గ్స్ బోసన్** అనేది ఒక మూల పదార్థము. ఇది విశ్వం ఆవిర్భవించినపుడు, పుట్టి ఉండవచ్చని శాస్త్రవేత్తల అభిప్రాయం. ఇది విశ్వంలోని పదార్థానికి మూలపదార్థము. కంటికి కనిపించని అతిసూక్ష్మమైన కణాల తాలూకూ లక్షణాలు, ధర్మాలను వివరించేందుకు భౌతిక శాస్త్రంలో స్టాండర్డ్ మోడల్ అని ఒక సిద్ధాంతం ఉంది. దీని ప్రకారం ఈ విశ్వం మొత్తం ఫెర్మియాన్లు, బోసాన్లు అనే రెండు రకాల కణాలతో నిర్మితమై ఉంది. దీనిపై శాస్త్రవేత్తలు ఇంకా ప్రయోగాలు జరుపుతున్నారు. 2012లో అంతర్జాతీయ శాస్త్రవేత్తలు స్విట్జర్లాండ్ సమీపంలో భూగర్భంలో ఏర్పాటు చేసిన భారీ ప్రయోగశాలలో జరిపిన ప్రయోగాల ద్వారా ఈ హిగ్స్ బోసాన్ అనేది ఒకటి ఉందని తొలిసారి స్పష్టమైంది. వీరు చేసిన ప్రయోగాలతో అన్నింటి యొక్క గుట్టు విప్పారు, కాని ఈ పదార్థం గురించి మాత్రం ఎవరు కనుగొనలేకపోయారు. హిగ్గ్స్ బోసన్ అనే పదార్థము, కృష్ణ పదార్థము, కృష్ణశక్తి అనేవి విశ్వ వ్యాప్తి కి కారణమవుతున్నయని శాస్త్రవేత్తలు విశ్వసిస్తున్నారు.

ప్రముఖ భారతీయ శాస్త్రవేత్త సత్యేంద్రనాథ్ బోస్ సైన్సులో చేసిన కృషికి గాను ఆయన పేరు మీదుగా ఈ కణాలకి బోసన్లు అని పేరు పెట్టారు.

## మూలాలు

వర్గం:భౌతిక శాస్త్రం
క్షిపణి

**క్షిపణి** అంటే తనంతట తానుగా ఎగరగలిగిన ఒక ఆయుధం. ఇవి రాకెట్ల ద్వారా లేదా జెట్ యంత్రాల ద్వారా పైకి ఎగురుతాయి. ఇవి సాధారణంగా విస్ఫోటనం చెందగల వార్ హెడ్లను కలిగి ఉంటాయి. 

రెండవ ప్రపంచ యుద్ధం కోసం నాజీలు మొట్టమొదటి సారిగా క్షిపణుల్ని తయారు చేశారు. వీటిలో బాగా ప్రాచుర్యం పొందినవి వి1 ఫ్లైయింగ్ బాంబ్, వి2 ఫ్లైయింగ్ బాంబ్. ఇవి యాంత్రికంగా ముందుగా నిర్దేశించబడిన పథంలో ప్రయాణించేలా రూపకల్పన చేయబడ్డాయి.

## చరిత్ర
## నిర్దేశక వ్యవస్థ
క్షిపణులకు చాలా రకాలుగా గమ్యాలను నిర్దేశించవచ్చు. బాగా వాడుకలో ఉన్న పద్ధతి ఇన్‌ఫ్రారెడ్, లేజర్లు, రేడియో తరంగాలు వాడటం. ఈ తరంగాలు గమ్యం నుంచీ ఉత్పత్తి అవుతుండవచ్చు లేదా క్షిపణిలోనే నిర్మితమై ఉండవచ్చు లేదా మధ్యవర్తుల ద్వారా రావచ్చు.

## రకాలు
క్షిపణులను, వాటిని ప్రయోగించే ప్లాట్‌ఫారము, ఛేదించే లక్ష్యాలనూ బట్టి వర్గీకరిస్తారు. స్థూలంగా చెప్పాలంటే ఇవి భూతలం (నేల లేదా నీరు), గాలి అనే రెండు వర్గాలుగా చెప్పవచ్చు. వీటి లక్ష్యాన్ని బట్టి (ఉదా: ట్యాంకు ఛేదక, నౌకా ఛేదక) ఉపవర్గాలుగా విభజించవచ్చు. చాలా క్షిపణులు భూతలం నుండి, గాల్లోనుండీ కూడా ప్రయోగించేలా రూపొందించారు. కొన్ని క్షిపణులు భూతల లక్ష్యాలను, గాల్లోని లక్ష్యాలనూ కూడా ఛేదించ గలవు.

### భూమి నుండి భూమికి/గాలి నుండి భూమికి

#### బాలిస్టిక్ క్షిపణి

బాలిస్టిక్ క్షిపణులు, బూస్టరు దశను దాటాక, బాలిస్టిక్ పథంలో ప్రయాణిస్తాయి. ఎక్కువగా వీటిని భూతలంపైని లక్ష్యాలను ఛేదించేందుకు ఉపయోగిస్తారు. అణ్వయుధాలను మోసుకెళ్ళే వాటితో పాటు సాంప్రదాయిక ఆయుధాలను మోసుకెళ్ళే బాలిస్టిక్ క్షిపణులు కూడా ఉన్నాయి.

వీటి కచ్చితత్వం తక్కువగా ఉంటుంది. అయితే ఇంర్షియల్ నేవిగేషన్ వువస్థ వంటి ఆధినుక సాంకేతికత అందుబాటులోకి వచ్చాక, కచ్చితత్వం పెరిగింది. ప్రాథమికంగా ఈ క్షిపణులను భూతలం నుండి ప్రయోగిస్తారు. అందుకుగాను మొబైలు లాంచర్లు, సైలోలు, ఓడలు, జలాంతర్గాములనూ వాడుతారు. ప్రస్తుతం వినియోగంలో ఉన్న బాలిస్టిక్ క్షిపణుల్లో రష్యాకు చెందిన తొపోల్ ఎమ్ అత్యంత వేగవంతమైనది (7,320&nbsp;మీ/సె). The Russian Topol M (SS-27 Sickle B) is the fastest (7,320&nbsp;m/s) missile currently in service.

#### క్రూయిజ్ క్షిపణి

క్రూయిజ్ క్షిపణులు నేలపైని లక్ష్యాలను, నీటిపైని లక్ష్యాలనూ ఛేదించేందుకు వాడుతారు. వీటిని ప్రాథమికంగా నీటిపైన, నీటిలోపల, గాలిలోనుండీ ప్రయోగిస్తారు. నేలపైనుండి ప్రయోగింఛే లాంచర్లు కూడా ఉన్నాయి.

#### నౌకా ఛేదక

#### ట్యాంకు ఛేదక

### నేలపై నుండి గాల్లోకి

#### విమాన ఛేదక

#### బాలిస్టిక్ క్షిపణి ఛేదక

### గాల్లో నుండి గాల్లోకి

### ఉపగ్రహ ఛేదక

## మూలాలు


## ఇవి కూడా చూడండి
*పృథ్వి క్షిపణులు
*అగ్ని క్షిపణులు
*భారతీయ క్షిపణుల జాబితా
*భూమి-నుండి-భూమికి క్షిపణి

## బయటి లంకెలు

వర్గం:క్షిపణులు
మందు పాతర

**మందు పాతర** అంటే యుద్ధాల్లో వాడే ఒక ప్రేలుడు పదార్థం. వీటిని సాధారణంగా నేలలో పాతి పెడతారు. ఇవి ఒత్తిడికి గురైనా లేక ఏదైనా ట్రిప్ వైరుకు అనుసంధానించడం ద్వారా పేల్చివేస్తారు. వీటి ధాటికి 1975 నుంచి ఇప్పటి దాకా సుమారు ఒక పది లక్షల మంది మరణించారు.  ఇందువల్ల ప్రపంచ వ్యాప్తంగా యుద్ధాల్లో వీటి వాడుకను అరికట్టాలని ప్రయత్నాలు జరుగుతున్నాయి. 

వీటిని తయారు చేయడం సులభం, తక్కువ ఖర్చు అవుతుంది. శత్రువులను నివారించడానికి ఎక్కువ విస్తీర్ణంలో సులభంగా అమర్చవచ్చు. వీటిని సాధారణంగా మనుషులో భూమిలో పాతి పెడుతుంటారు. అయితే వీటి కోసం కూడా యంత్రాలున్నాయి. 
## మూలాలు

వర్గం:ఆయుధాలు
విద్యార్థుల వసతి గృహాలు (ఆంధ్రప్రదేశ్)

విద్యాలయాలకు అనుబంధంగా విద్యార్ధుల వసతిగృహాలు నిర్వహిస్తారు. ఇవి ప్రభుత్వరంగంలో ఎక్కువగా వుండగా, ప్రైవేట్ రంగంలోకూడా వున్నాయి. సాంఘీక సంక్షేమ శాఖ, వెనుకబడినతరగతుల సంక్షేమశాఖ, ఆదిమజాతుల సంక్షేమశాఖ,  నైవాస్య పాఠశాలలు, కళాశాలలు నడిపే సంస్థలు విద్యార్థి వసతిగృహాలను నడుపుతాయి.

ఆంధ్రప్రదేశ్ ప్రభుత్వ సంక్షేమ శాఖల ద్వారా 2010 లో  దాదాపు 5000 విద్యార్ధుల వసతి గృహాలు నిర్వహిస్తున్నది. దీనిద్వారా 8 లక్షల మందివిద్యార్ధులు లబ్ధి పొందుతున్నారు. కాచిగూడ హాస్టల్  పేరు పొందిన వాటిలో ఒకటి. 2018 లో వెనుకబడిన తరగతుల సంక్షేమ శాఖ  898 వసతిగృహాలు నిర్వహిస్తుంటే, వాటిలో 74282 మంది బాలబాలికలు వసతిపొందుతున్నారు. 

## ప్రవేశం
వసతి గృహాల ప్రవేశానికి దరఖాస్తులు సాధారణంగా 31 మే నుండి ఇవ్వబడతాయి. జూలై 15 న అభ్యర్థుల ప్రవేశాన్ని ప్రకటిస్తారు. నివాసం 5 కి మీ పైబడిన దూరంలో వుండాలి, విద్యార్థితల్లి దండ్రులు సామాజిక వర్గము, ఆదాయ నిబంధనలకులో బడి, దగ్గరి పాఠశాలలో ప్రవేశం పొంది వుండాలి.
## బయటి లింకులు
*సాంఘీకసంక్షేమ నైవాస్య పాఠశాలల సంస్థ జాలస్థలి
## వనరులు


వర్గం:ఆంధ్రప్రదేశ్‌లో విద్య
ఐటిఐ

**ఐటిఐ** (ఇండస్ట్రియల్ ట్రెయినింగ్ ఇన్సిట్యూట్ (ITI),  ఇండస్ట్రియల్ ట్రెయినింగ్ సెంటర్ (ITC))లు, భారత ప్రభుత్వ కార్మిక మంత్రిత్వ శాఖ ఆధ్వర్యంలో  వివిధ రకాల కోర్సుల ద్వారా నిపుణులైన వృత్తి కార్మికులను తయారు చేసే విద్యాకేంద్రాలు. వీటి వివరాలు కేంద్ర వృత్తి శిక్షణ సమాచార వ్యవస్థ,  ద్వారా తెలుసుకోవచ్చు. ఉమ్మడి ఆంధ్ర ప్రదేశ్ లో 	651 ఐటిఐలుండగా, వాటిలో	 ప్రభుత్వరంగంలో, 66 సాధారణ,	21 స్త్రీలకొరకు,	3 ఇతరములు,, ప్రైవేటు రంగంలో 551 సాధారణ	4	 స్త్రీలకొరకు, 6 ఇతరములుగా ఉన్నాయి.

తెలంగాణ ఉపాధి, శిక్షణ శాఖ  కార్యాలయము హైదరాబాదు లోని బిఆర్కే భవన్, మూడవ అంతస్తు, డి-బ్లాక్, టాంక్ బండ్ 500063 లో ఉంది. 

## ప్రవేశ నిబంధనలు
# వయస్సు: ప్రవేశమప్పుడు14-40సంవత్సరాలు . సడలింపులున్నాయి.
# విద్యార్హత: వృత్తిని బట్టి 7 నుండి 10 వతరగతి
# కేటాయింపులు: నిబంధనల ప్రకారం, దళితులకి, స్త్రీలకు, ఇతర వర్గాల వారికి
# ఎంపిక: విద్యార్హత ప్రకారం లేక ప్రవేశ పరీక్ష (అవసపరమైతే) ప్రతిభ ఆధారంగా
#దరఖాస్తులు: రాష్ట్ర శాఖ, లేక ఐటిఐ కళాశాల ప్రిన్సిపాల్
#ట్రైనింగ్ మొదలు: ఫిబ్రవరి 1, లేక ఆగస్టు 1

## వనరులు


వర్గం:విద్య
వర్గం:ఉపాధి
పాఠశాల విద్యాశాఖ (ఆంధ్రప్రదేశ్)

**పాఠశాల విద్యాశాఖ (ఆంధ్రప్రదేశ్)** ప్రాథమిక స్ధాయి పూర్తిగా, మాధ్యమిక స్థాయి పాక్షికంగా అనగా 1 నుండి 10 వ తరగతుల వరకు విద్యవ్యవస్థని నిర్వహిస్తుంది. ఇది విద్యార్థులందరికీ మెరుగైన ప్రవేశం కల్పించడం, నమోదు, నిలుపుదలని ప్రోత్సహించడం, అందరికీ సమాన విద్య అవకాశాలను, నాణ్యత, పాఠశాల మౌలిక సదుపాయాలను అందించడం ధ్యేయంగా పనిచేస్తుంది.

ప్రాథమిక పాఠశాలలు, ప్రాథమికోన్నత పాఠశాలలు, ఉన్నత పాఠశాలలు మొత్తంగా 62,182 పాఠశాలలు ఉన్నాయి. మొత్తం విద్యార్థుల నమోదు 69,91,634. మొత్తం ఉపాధ్యాయుల సంఖ్య 2,86,311. ప్రభుత్వ, ఎయిడెడ్, ప్రైవేట్ పాఠశాలల్లోని విద్యార్థులకు 100% ఆధార్ అనుసంధానం. అన్ని ప్రభుత్వ పాఠశాలల్లో 'స్మార్ట్ క్లాస్‌రూమ్‌లను' ప్రారంభించింది. 'విందాం నేర్చుకుందాం' (రేడియో పాఠాలు), 'మీనా ప్రపంచం' (రేడియో ప్రోగ్రామ్), వీడియో పాఠాలు లాంటి దృశ్య శ్రవణ బోధనా పద్ధతుల ద్వారా విద్య నేర్పడం జరుగుతున్నది. డిజిటలీకరణలో భాగంగా ఉపాధ్యాయులు, విద్యార్థుల హాజరు వేలిముద్రల ద్వారా నమోదు చేయబడుతున్నది.

'బడి పిలుస్తోంది' అనే ప్రచార కార్యక్రమం ద్వారా విద్య అనేది ప్రతి బిడ్డకు హక్కు అని ప్రజలలో అవగాహన కల్పించడం, ప్రతి ఒక్కరూ ఎనిమిదో తరగతి వరకు ప్రాథమిక చక్రాన్ని పూర్తి చేసేటట్లుగాచేయడం తద్వారా ఆర్థికాభివృద్ధికి, సామాజిక న్యాయం ఏర్పాటుకు ఈ శాఖ దోహదపడుతుంది.

## బయటిలింకులు
*పాఠశాల విద్యా విభాగము
*సర్వశిక్షణా అభియాన్

## ఇవీ చూడండి
*ఉన్నత పాఠశాల విద్య
*సర్వ శిక్షా అభియాన్
## వనరులు


వర్గం:ఆంధ్రప్రదేశ్‌లో విద్య
వర్గం:ఆంధ్రప్రదేశ్ ప్రభుత్వం
ఉన్నత విద్యా పరిషత్

thumb|ఆంధ్ర విశ్వవిద్యాలయం
**ఉన్నత విద్యా పరిషత్**, 1988 మే 20 న రాష్ట్ర ప్రభుత్వానికి సలహాదారుగా రాష్ట్ర విశ్వవిద్యాలయాలు, యుజిసి మధ్య సమన్వయానికి స్థాపించబడింది.
## ప్రముఖ ఉన్నత విద్యాసంస్థలు
* ఆంధ్ర విశ్వవిద్యాలయము, విశాఖపట్నం.
* ఆచార్య ఎన్.జీ.రంగా వ్యవసాయ విశ్వవిద్యాలయము, గుంటూరు.
* ఎన్.టి.ఆర్. ఆరోగ్యశాస్త్ర విశ్వవిద్యాలయము, విజయవాడ.
* ఆచార్య నాగార్జున విశ్వవిద్యాలయము , గుంటూరు.
* శ్రీ వేంకటేశ్వర విశ్వవిద్యాలయము, తిరుపతి.
* సిమ్హపురి విశ్వవిద్యాలయము, నెల్లూరు.
* డా.బి.ఆర్.అంబేద్కర్ సార్వత్రిక విశ్వవిద్యాలయము, హైదరాబాదు.
* శ్రీ కృష్ణదేవరాయ విశ్వవిద్యాలయము, అనంతపురం.
* జవహార్ భారతి కాలేజి, కావలి.
* ఆదికవి నన్నయ విశ్వవిద్యాలయము, రాజమండ్రి. 
* యోగి వేమన విశ్వవిద్యాలయము, కడప.
* భగవాన్ శ్రీ సత్యసాయిబాబా ఇన్స్టిట్యూట్ ఆఫ్ హయ్యర్ లెర్నింగ్, పుట్టపర్తి.
* నేషనల్ ఇన్స్టిట్యూట్ ఆఫ్ ఫాషన్ టెక్నాలజీ, హైదరాబాదు
* ఉద్యానశాస్త్ర విశ్వవిద్యాలయము, తాడేపల్లిగూడెం
* కృష్ణా విశ్వవిద్యాలయము, మచిలీపట్నము
* శ్రీ రాయలసీమ విశ్వవిద్యాలయము, కర్నూలు

## వనరులు


వర్గం:ఆంధ్రప్రదేశ్‌లో విద్య
ఇంటర్మీడియట్ విద్యామండలి (ఆంధ్రప్రదేశ్)

మాధ్యమిక విద్యలో మొదటి రెండు సంవత్సరాలు (9, 10 తరగతులు) పాఠశాల విద్యాశాఖ నిర్వహణలో వుండగా, చివరి రెండు సంవత్సరాల ఇంటర్మీడియట్ విద్య **ఇంటర్మీడియట్ విద్యా మండలి** (Board of Intermediate Education)  నిర్వహిస్తుంది.

## ఇవీ చూడండి
* భారతదేశంలో విద్య
* ఆంధ్రప్రదేశ్ లో విద్య
* విద్యా మండలి
* సహవిద్య

## మూలాలు

## బయటి లింకులు
* Official website of Board of Intermediate Education, Andhra Pradesh. 
* Directorate of Government Examinations (Board Of Secondary Education), AP - Official Site 

## వనరులు

వర్గం:ఆంధ్రప్రదేశ్‌లో విద్య
సాంకేతిక విద్యా మండలి

డిప్లొమా, డిప్లొమా తరువాతి సాంకేతిక విద్యని వేగంగా అభివృద్ధి చేయడానికి, సాంకేతిక విద్యా మండలి  (The State Board of Technical Education & Training) ని చట్ట ప్రకారం 1984 లో ఏర్పాటుచేశారు. 

సాంకేతిక విద్య కార్యాలయానికి అనుబంధంగా ఈ బోర్డుని ఏర్పాటు చేశారు.
## బోర్డు విధులు
* సాంకేతిక విద్యావిధానాల తయారీ
* సమాజానికి అనుగుణంగా సిలబస్ ని సమీక్షించడం, మెరుగు పరచడం
* సాంకేతిక విద్యాలయాలలో బోధన పర్యవేక్షణ
*  పరీక్షలు నిర్వహించి ధృవపత్రాలు అందచేయటం
* పరిశ్రమతో సంబంధం ద్వారా పాలిటెక్నిక్ లో కొత్త కోర్సులు స్థాపించటం
* విద్యాలయాలకు గుర్తింపు ఇవ్వడం.
* సాంకేతిక విద్యాలయ ఉపాధ్యాయులకు శిక్షణ
* విద్యార్ధులక బోధనా విషయాలు రూపొందించడం
* డిగ్రీ పూర్వ సాంకేతిక కోర్సులకు సిలబస్ నిర్ణయించడం

## వనరులు


వర్గం:ఆంధ్రప్రదేశ్‌లో విద్య
విజేత కాంపిటీషన్స్

విజేత కాంపిటీషన్స్ | right|thumb
**విజేత కాంపిటీషన్స్**  విద్యా, విజ్ఞాన, ఉపాధి అవకాశాల పక్షపత్రిక. 1990 లో ప్రారంభించబడింది. బండ్ల పబ్లికేషన్స్, హైద్రాబాదు చే ప్రచురించబడుతుంది 
దీనిలో ప్రముఖమైన అంశాలపై ముఖపత్రకథనాలతో పాటు, ప్రస్తుత పోటీ పరీక్షలు, ప్రస్తుత వార్తలలో విషయాలు ప్రధాన శీర్షికలు. ప్రతి సంచికతోపాటు ఒక విశేష అంశంపై అనుబంధం కూడా ప్రచురిస్తున్నది. ప్రతి సంవత్సరం వార్షిక పుస్తకం కూడా ప్రచురిస్తున్నది.

ఇదే సంస్థనుండి కంప్యూటర్ ఎరా పత్రిక కూడా ప్రచురిస్తున్నది.  పాఠశాల స్థాయి పుస్తకాలు, ఆంధ్రప్రదేశ్, తెలంగాణ రాష్ట్రాలలో వివిధ ఉద్యోగాల కోసం ప్రత్యేక పుస్తకాలు ప్రచురిస్తున్నది.

## మూలాలు

వర్గం:తెలుగు పక్షపత్రికలు
వర్గం: విద్య
వర్గం: ఉపాధి
వర్గం:20 వ శతాబ్దపు తెలుగు పత్రికలు
విద్యుదయస్కాంతం

thumb|right|200px|విద్యుదయస్కాంతం

**విద్యుదయస్కాంతం** అంటే ఒక తీగ ద్వారా విద్యుత్తుని ప్రవహింప జేయడం ద్వారా తాత్కాలికంగా అయస్కాంత క్షేత్రాన్ని సృష్టించడం.

సాధారణ అయస్కాంతాన్ని ఉక్కు లేదా ఇనుముతో తయారు చేస్తారు. దీనికి ఉత్తర, దక్షిణ ధృవాలుంటాయి. దీనినే శాశ్వత అయస్కాంతం అని కూడా అంటారు. దీనికి భిన్నమైనది విద్యుదయస్కాంతం. విద్యుత్తు ప్రవహించినంత సేపు మాత్రమే ఇందులో అయస్కాంత తత్త్వం ఉంటుంది. 

దీన్ని తయారు చేయడానికి ఒక బ్యాటరీ, లేదా విద్యుత్ ను ఉత్పత్తి చేసే సాధనం, ఒక తీగచుట్ట (solenoid) ఉంటే చాలు కానీ సర్వసాధారణంగా ఈ తీగని ఒక ఇనము వంటి లోహపు కడ్డీ చుట్టూ చుడితే ఆ అయస్కాంతం బలంగా ఉంటుంది. బొమ్మలో తీగచుట్ట అడ్డుకోత పటం చూడొచ్చు. ఇందులో ప్రవాహం అడుగు నుండి కాగితంలోకి వెళ్లి, పైనుండి బయటకి వస్తోంది. ప్రవాహం ఇలా ఉంటే అయస్కాంత క్షేత్రం ఎటు నుండి ఎటు వెళుతోందో బాణపు గుర్తులు చూపెడుతున్నాయి.

శాశ్వత అయస్కాంతంతో పోల్చితే విద్యుదయస్కాంతానికి ఒక ముఖ్యమైన లాభం ఉంది: తీగలో ప్రవహించే విద్యుత్తు ప్రవాహాన్ని నియంత్రించి అయస్కాంతపు బలాన్ని పెంచనూ వచ్చు, తగ్గించనూ వచ్చు. కాని విద్యుత్తు ప్రవాహం ఆగిపోతే అయస్కాంత లక్షణం కూడా హరించిపోతుంది.

నిత్యజీవితంలో విద్యుదయస్కాంతాల ఉపయోగాలు కొల్లలు.

* విద్యుత్ చాలకాలు (మోటారులు), అనగా విద్యుత్తుని వాడుకుని పనులు చేసేవి.
* విద్యుత్ ఉత్పాదకాలు (జెనరేటర్లు, డైనమోలు), అనగా యాంత్రిక శక్తి వాడుకుని విద్యుత్తుని పుట్టించేవి.
* విద్యుత్ పరివర్తకాలు ట్రానస్ఫార్మర్లు, అనగా విద్యుత్తు యొక్క పీడనాన్ని పైకి ఎగదోసేవి, కిందకి దిగదోసేవి
* రిలేలు, అనగా విద్యుత్ వలయాలలో మార్గాలని తెగగొట్టి ప్రవాహాన్ని ఆపుచేసేవి, లేదా ఒక దారి నుండి మరొక దారికి మళ్ళించేవి.
* విద్యుత్ గంటలు, అనగా బయట మీట నొక్కితే లోపల గంట మోగే సాధనం
* లౌడ్‌ స్పీకర్లు, మెల్లగా మాట్లాడిన వాక్కుని బిగ్గరగా చేసే సాధనాలు
* హార్డ్ డిస్క్‌లు, కంప్యూటరు రంగంలో దత్తాంశాలు నిల్వ చెయ్యడానికి వాడే ఉపకరణం
* క్రేన్లు, బరువులని ఎత్తే సాధనాలు
* రేణు త్వరణులు లేదా తొరణికలు (accelerators), అణుప్రమాణమైన రేణువులని త్వరితపరచి జోరుగా పరుగెత్తించే సాధనం

ఇలా ఎన్నెన్నో సందర్భాలలో అయస్కాంతాలని వాడతారు.

వర్గం:భౌతిక శాస్త్రం
కరీంనగర్ (అయోమయ నివృత్తి)

**కరీంనగర్** పేరు ఈ క్రింది వాటిని సూచిస్తుంది:

* కరీంనగర్ జిల్లా - తెలంగాణ రాష్ట్రానికి చెందిన ఒక జిల్లా
*కరీంనగర్ - తెలంగాణ రాష్ట్రం, కరీంనగర్ జిల్లాకు చెందిన నగరం
* కరీంనగర్ మండలం - తెలంగాణ రాష్ట్రం,కరీంనగర్ జిల్లాకు చెందిన ఒక మండలం
*కరీంనగర్ గ్రామీణ మండలం - తెలంగాణ రాష్ట్రం,కరీంనగర్ జిల్లా చెందిన ఒక మండలం
*కరీంనగర్ లోక్‌సభ నియోజకవర్గం - (తెలంగాణ రాష్ట్రం) 
*కరీంనగర్ శాసనసభ నియోజకవర్గం - (తెలంగాణ రాష్ట్రం)
గుణకారం

thumb|right| ఒక్కో దానిలో మూడు గోళీలు కలిగిన నాలుగు సంచులు. గుణకారం చేస్తే పన్నెండు గోళీలు
**గుణకారం** అనేది ప్రాథమిక గణిత ప్రక్రియల్లో ఒకటి. ఒక సంఖ్యతో మరో సంఖ్యను హెచ్చవేయడమే గుణకారం. అందుకనే దీన్ని హెచ్చవేత అని కూడా అంటారు. రెండు సంఖ్యల మధ్య గుణకారం అంటే వాటిలో మొదటి సంఖ్యను రెండవ సంఖ్య సూచించినన్ని సార్లు పదేపదే కూడడం. ఉదాహరణకు 3 ని 4 తో గుణించడాన్ని ఈ క్రింది విధంగా సూచించవచ్చు.
:3 \times 4 = 3 + 3 + 3 + 3 = 12,\!\,
:3 \times 4 = 4 + 4 + 4 = 12.\!\,

ఇందులో 3 *గుణకం* (multiplier), 4 *గుణ్యం *(multiplicand). ఇవి రెండూ గుణించగా వచ్చేది వాటి *లబ్దం *(product).

గుణకారం స్థిత్యంతర న్యాయాన్ని (Commutative law) పాటిస్తుంది. అంటే పైన పేర్కొన్న ఉదాహరణ ప్రకారం 3 ను 4 సార్లు కూడినా, 4 ను మూడు సార్లు కూడినా ఒకే ఫలితం వస్తుంది. కాబట్టి గుణకాన్ని, గుణ్యాన్ని అటూ ఇటూ మార్చినా లబ్దంలో మాత్రం మార్పు ఉండదు.

గుణకారం చేసేటప్పుడు కంప్యూటర్లు ఇదే పద్ధతిని ఉపయోగిస్తాయి. గుణకారం అంటే పదే పదే కూడడం. భాగహారం అంటే పదే పదే తీసివెయ్యడం. 

## చిహ్నాలు
సామాన్య గణితంలో గుణకారాన్ని గుణకం, గుణ్యం మధ్యలో  "\times" (ఇంటూ) గుర్తుతో సూచిస్తారు.

గుణకారాన్ని సూచించడానికి వేరే గుర్తులు కూడా ఉన్నాయి.
* గుణకం, గుణ్యం మధ్య చుక్క (Dot) గుర్తును వాడతారు.
ఉదాహరణకు
:  
:

## ఘాతాంకము (Exponent)
ఏదైనా సంఖ్యను దానితో దాన్నే గుణించుకుంటూ పోతే దాన్ని బహుగుణితము (Exponentiation) అంటారు. ఉదాహరణకు 
:a^n = \underbrace{a\times a \times \cdots  \times a}_n

ఇక్కడ  a అనేది భూమి. n అనేది ఘాతాంకం. అంటే a అనే సంఖ్యను దానితో అదే n సార్లు గుణించడమన్నమాట.

## మూలాలు

వర్గం:గణిత శాస్త్రము
భాగహారం

right|thumb|200px|<math>20 \div 4=5</math>

**భాగహారం** అనేది ప్రాథమిక గణిత ప్రక్రియల్లో ఒకటి. గుణకారానికి వ్యతిరేకమైనది. 
': భాగహారం నేర్చుకోవాలంటే ముందుగా గుణకారం బాగా రావాలి. గుణకారంలో మరల మరల కూడుకొనే ఆవర్తన సంకలనము వస్తుంది.
కాని భాగహారంలో మరల మరల తీసివేసే ఆవర్తన వ్యవకలనము వస్తుంది.
గుణకారంలో గుణకారఫలితము అనగా సంఖ్యలను పెంచగా వచ్చిన ఫలితము పెరుగుతుంది.
భాగహారంలో భాగహార ఫలితము అనగా భాగించగా వచ్చిన ఫలితము విలువ తగ్గుతుంది. భాగఫలము చిన్నదవుతుంది.
అసలు దీనికి ముందుగా గుణకారంలో భాగంగా ఎక్కాలు బాగా రావాలి
.ప్రధానంగా పిల్లలకు ఎక్కాలు నేర్పేటప్పుడు 1 ని 0 తో గుణించడంతో ఫ్రారంభించాలి
ఆ తరువాత 1 ని 1తో,1ని 2తో గుణిస్తూ అలా 1ని 3తో ........ గుణిస్తూ నేర్పాలి. ఇలాగే 2వ ఎక్కము 2ను 0 తో గుణించాలి. ఇలాగే మిగతా ఎక్కాలు కూదా నేర్పాలి.
ఉదాహరణకు 
2*0=0 3*0=0
2*1=2 3*1=3
2*3=6 3*3=9
2*4=8 3*4=12 ఇలా మిగతా ఎక్కాలు కూడా నేర్పాలి.
కృత్యము: దీనిని పరిశీలించండి ఇలా చిన్న భాగహారములతో మొదలుపెట్టాలి.

ముందుగా ఏ సంఖ్య చేతనైనా 0 ను భాగించాలి

1)0 (0
 0
 ---- అనగా 1చేత 0 ను భాగించవచ్చు,

 1)1 (0 
 0
 -----
 1
 1)1 (1
 1
 -----
 0

 1)2 (2
 2
 ----
 0 
 అలాగే మిగతా సంఖ్యలచేత కూడా 0 ను భాగించవచ్చు.
 
 అలాగే 2 వ ఎక్కము కూడా 
2)0 (0
 0
 ----
 0

2)1 (0
 0
 -----
 1
 
 2)2 (1
 2
 ------
 0

 2)3 (1
 2
 ----
 1

 2)4 (2
 4
 ----
 0

 2)5 (2
 4
 --------
 1 ఈ విధంగా 9 వ అంకె వరకు భాగించాలి

మిగతా అంకెలతో కూడా ఇలాగే నేర్పించాలి 
దీనివలన 0 ను భాగించడం నేర్చుకుంటారు.
ఇంకా భాగహారం గురించి నేర్చుకోవాలి.
:c \times b = a\,
'c* ని *b* చేత హెచ్చవేస్తే *a* వస్తుంది అనేది రాతపూర్వకంగా
*b* విలువ ౦ కాకుండా ఉంటే, *a* ని *b* చేత భాగిస్తే *c'' వస్తుంది. దీన్నే రాతపూర్వకంగా 
:\frac ab = c
పై ఉదాహరణలో a ని విభాజకమనీ, b ని భాజకమనీ c ని భాగఫలమనీ అంటారు.
ఉదాహరణకు, 
:\frac 63 = 2
ఎందుకంటే
:2 \times 3 = 6\,.

వర్గం:గణిత శాస్త్రము
కూడిక

thumb|right|150px|3+2=5 సాధారణంగా పిల్లల పాఠ్య పుస్తకాల్లో ఉండే బొమ్మ
**కూడిక** అనేది ఒక ప్రాథమిక గణిత ప్రక్రియ. దీన్ని '+' గుర్తుతో సూచిస్తారు. ఉదాహరణకు కుడి పక్కన చూపిన బొమ్మలో 3+2 ఆపిల్ పండ్లు ఉన్నాయి. అంటే మూడు రెండు కలిపి మొత్తం ఐదు ఆపిల్ పండ్లున్నాయని సూచిస్తుంది. ప్రాథమిక విద్యలో పిల్లలు కూడికలను దశాంశమానంలో నేర్చుకుంటారు. అంకెలతో ప్రారంభించి క్రమంగా పెద్ద పెద్ద సంఖ్యలను కూడడం నేర్చుకుంటారు. 
## ధర్మాలు
కూడికకు  అనేక ధర్మాలున్నాయి. 
#స్థిత్యంతర ధర్మం : రెండు సంఖ్యలను ఏ క్రమంలో కూడినా ఫలితం మారదు. ఉదాహరణకు 2+3 అయినా 3+2 అయినా ఫలితం 5
:*a* + *b* = *b* + *a*.
#సహచర ధర్మం: రెండు కన్నా ఎక్కువ సంఖ్యలను కూడేటపుడు కూడికలను ఏ క్రమంలోనైనా నిర్వహించవచ్చు.
: (*a* + *b*) + *c* = *a* + (*b* + *c*).
ఉదాహరణకు, (1 + 2) + 3 = 3 + 3 = 6 = 1 + 5 = 1 + (2 + 3) .
#ఏదైనా సంఖ్యకు 0 ను కలిపితే అదే సంఖ్య వస్తుంది. 
:*a* + 0 = 0 + *a* = *a*.
## సంకలన పట్టిక

వర్గం:గణిత శాస్త్రము
తీసివేత

right|thumb|180px|"5&nbsp;−&nbsp;2 = 3" (verbally, "5 లోనుంచి 2 తీసేస్తే మూడు")
right|thumb|180px|ఒక ఉదాహరణవ్యవకలనం (తీసివేత)  ప్రాథమిక గణిత ప్రక్రియలలో ఒకటి. ఒక సముదాయం నుండి వస్తువులను తొలగించే ప్రక్రియను తెలియజేస్తుంది.  తీసివేత జరిగిన తరువాత ఫలితాన్ని "బేధము" అని అంటారు.  తీసివేత ప్రక్రియను "-" గుర్తుతో సూచిస్తారు. ఉదాహరణకు ప్రక్క చిత్రంలో   ఆపిల్స్ ఉన్నాయి. దీని అర్థం 5 ఆపిల్స్ లో 2 ఆపిల్స్ తీసివేయబడ్డాయి. ఫలితంగా 3 ఆపిల్స్ మిగిలాయి. అందువలన 5,2ల బేధము 3. దీనిని   అని సూచిస్తారు.  అంకగణితంలో సహజ సంఖ్యలతో ప్రధానంగా సంబంధం కలిగి ఉన్నప్పటికీ, వ్యవకలనం ఋణ సంఖ్యలు, భిన్నాలు, కరణీయ సంఖ్యలు, సదిశలు, దశాంశాలు, ప్రమేయాలు, మాత్రికలతో  సహా వివిధ రకాల వస్తువులను ఉపయోగించి భౌతిక, అమూర్త పరిమాణాలను తొలగించడం లేదా తగ్గించడాన్ని కూడా సూచిస్తుంది.

వ్యవకలనం అనేక ముఖ్యమైన నమూనాలను అనుసరిస్తుంది. ఇది ప్రతిస్థిత్యంతర ధర్మాన్ని కలిగి ఉంటుంది. అనగా క్రమాన్ని మార్చడం ద్వారా సమాధానం యొక్క చిహ్నాన్ని మారుస్తుంది.  ఉదాహరణకు  2-8 = -(8-2).  వ్యవకలనం సహచర ధర్మం పాటించదు. అనగా ఒకటి, రెండు సంఖ్యల కంటే ఎక్కువ తీసివేసినప్పుడు, వ్యవకలనం చేసే క్రమం ముఖ్యమైనది.

అధునాతన బీజగణితంలో, కంప్యూటర్ బీజగణితంలో, A - B వంటి వ్యవకలనంతో కూడిన వ్యక్తీకరణ సాధారణంగా A + (−B) చేరికకు సంక్షిప్తలిపి సంజ్ఞామానం వలె పరిగణించబడుతుంది. ఈ విధంగా, A - B రెండు పదాలను కలిగి ఉంటుంది, అవి A, −B. ఇది అసోసియేటివిటీ, కమ్యుటివిటీని సులభంగా ఉపయోగించడానికి అనుమతిస్తుంది.

## మూలాలు

వర్గం:గణిత శాస్త్రము
నల్ల రామమూర్తి

**కోటపల్లి (నల్ల) రామమూర్తి** ప్రముఖ తెలుగు చలనచిత్ర, రంగస్థల నటుడు.
హాస్యనటుడిగా ఇతడు సుప్రసిద్ధుడు. పశ్చిమ గోదావరి జిల్లా, పాలకొల్లు మండలంలోని చింతపర్రు ఈయన స్వస్థలం. ఈయన 1913లో జన్మించాడు. ఇతడు సుమారు రెండు వేల నాటకాలలో, 112 సినిమాలలో నటించాడు.

## విశేషాలు
సాధారణ మధ్యతరగతి కుటుంబంలో జన్మించిన ఇతనికి చదువు అంతగా అబ్బలేదు. చక్కని గాత్రం ఉండడంతో నాటకరంగాన్ని తేలికగా ఆకర్షించగలిగాడు. తన 15వ యేటనే శ్రీకృష్ణతులాభారం నాటకంలో వసంతకుని వేషం వేసి అందర్నీ మెప్పించాడు. ఇంగ్లీషు చదువు అబ్బకపోయినా తెలుగులో అనేక వచన గ్రంథాలను చదవడం వల్ల, నాటకాలలోని పద్యాలు కంఠస్తం చేయడం వల్ల అచిర కాలంలోనే రచయితగా మారాడు. "తూర్పు సావిత్రి", "సీతమ్మోరి వనవాసం", "పండగ అల్లుళ్లు" మొదలైన హాస్యనాటికలను స్వయంగా రచించి తన బృందంతో ఆంధ్రదేశం అంతటా ప్రదర్శనలు ఇచ్చాడు. గాత్రం కూడా ఉండడంతో అద్దంకి శ్రీరామమూర్తి, ఈలపాట రఘురామయ్య, పువ్వుల సూరిబాబు, కొచ్చర్లకోట సత్యనారాయణ, జొన్నవిత్తుల శేషగిరిరావు, స్థానం నరసింహారావు, సి.ఎస్.ఆర్.ఆంజనేయులు మొదలైన రంగస్థల నటులతో కలిసి అనేక పౌరాణిక నాటకాలలో హాస్యభూమికలు ధరించాడు.

## చిత్రసమాహారం

* భూకైలాస్ (1940)
* విశ్వమోహిని (1940)
* నారద నారది (1946)
* కీలుగుర్రం (1949)
* తిరుగుబాటు (1950) - బస్తీమామయ్య
* పరమానందయ్య శిష్యులు (1950)
* పల్లెటూరి పిల్ల (1950)
* వాలి సుగ్రీవ (1950)
* శ్రీ సాయిబాబా (1950)
* సంసారం (1950)
* అగ్నిపరీక్ష (1951)
* మంత్రదండం (1951)
* మాయలమారి (1951)
* స్త్రీ సాహసము (1951)
* ధర్మదేవత (1952)
* టింగ్ రంగా (1952)
* హరిశ్చంద్ర (1956)
* మాయాబజార్ (1957)
* చెంచులక్ష్మి (1958)
* శ్రీకృష్ణమాయ (1958)
* అప్పుచేసి పప్పుకూడు (1959)
* పెళ్ళి సందడి (1959)
* అభిమానం (1960)
* జగదేకవీరుని కథ (1961)
* గులేబకావళి కథ (1962)
* నవరాత్రి (1966)
* చలాకీ రాణి కిలాడీ రాజా (1971)
* మేన కోడలు (1972) - గోవిందయ్య

## మరణం
ఇతడు తన 65వ యేట తన స్వగ్రామమైన చింతపఱ్ఱు గ్రామంలో 1978, మార్చి 20వ తేదీన మరణించాడు. ఇతనికి భార్య, ముగ్గురు కుమారులు, ఇద్దరు కుమార్తెలు ఉన్నారు.

## మూలాలు

## లింకులు
* ఐ.ఎమ్.డి.బి.లో నల్ల రామమూర్తి పేజి

వర్గం:తెలుగు సినిమా నటులు
వర్గం:తెలుగు సినిమా హాస్యనటులు
వర్గం:తెలుగు సినిమా గాయకులు
వర్గం:1913 జననాలు
వర్గం:తెలుగు రంగస్థల నటులు
వర్గం:1978 మరణాలు
వర్గం:పశ్చిమ గోదావరి జిల్లా రంగస్థల నటులు
వర్గం:పశ్చిమ గోదావరి జిల్లా సినిమా నటులు
ఆల్బుమిన్

alt=PDB 1ao6 EBI.jpg|thumb|సీరం అల్బుమిన్ నమూనా
**ఆల్బుమిన్** అనేది నీళ్ళలో కరిగే ఒక ప్రొటీన్. ఇది సాధారణంగా జంతు కణజాలాల్లోనూ, కణద్రవ్యాల్లోనూ ఉంటుంది. దీని ప్రధాన రూపాలు గుడ్డులో ఉండే తెల్ల సొన, పాలు, రక్తం మొదలైనవి. ఒక ఆరోగ్యవంతుడైన మానవుని బరువులో ఇది సుమారు 5% ఆక్రమిస్తుంది. ఇది ఎర్ర రక్త కణాలు, తెల్లరక్త కణాలు కలగలిసిన రంగులేని ద్రవ్యంగా ఉంటుంది.

## చరిత్ర
అల్బుమిన్  రక్తంలోని ప్రోటీన్. ఇది  రక్త నాళాలు  సరఫరా చేసే శరీర కణజాలాల మధ్య ద్రవం యొక్క సరైన సమతుల్యతను ఉంచడానికి సహాయపడుతుంది. వ్యర్థ ఉత్పత్తులను తొలగించడానికి మూత్రపిండాలు మీ రక్తాన్నిశుద్ది  చేస్తాయి.  వ్యర్థ  పదార్థములు  మూత్రంలో  కలుస్తాయి . అల్బుమిన్  ఇతర ప్రోటీన్లు  రక్త నాళాలలో ఉంటాయి. మూత్రంలో అల్బుమిన్ కనిపిస్తే, అది మూత్రపిండాల దెబ్బతినడానికి సంకేతం కావచ్చు.  కిడ్నీ దెబ్బతింటుందో లేదో  తెలుసుకోవడానికి  ఒక మనిషి 24 ఎంత అల్బుమిన్ కోల్పోతారో చూడటం జరుగుతుంది .  అల్బుమిన్ పరీక్షతో పాటు రక్తంలోని ఇతర  పరీక్షలు కూడా చేయవచ్చు. వీటిలో క్రియేటినిన్, యూరియా నత్రజని ఉన్నాయి. మూత్రపిండాలు సరిగా పనిచేస్తున్నాయో , లేదా అని తెలుసుకోవడానికి.  మూత్రంలో క్రియేటినిన్ ఎంత ఉందో తెలుసుకోవడానికి మీకు పరీక్షలు ఉండవచ్చు. ఈ పరీక్షలు  యూరిన్ అల్బుమిన్ / క్రియేటినిన్ నిష్పత్తిని గుర్తించడంలో సహాయపడతాయి. మూత్రపిండ రుగ్మతలకు చికిత్సను పరీక్షించడానికి, నిర్ధారించడానికి పర్యవేక్షించడానికి ఇది సహాయపడుతుంది. గ్లోమెరులర్ వడపోత రేటును గుర్తించడానికి  పరీక్ష  చేయవచ్చును . మూత్రపిండంలోని చిన్న రక్త నాళాలు, గ్లోమెరులి అని పిలుస్తారు, మూత్రంలోకి ప్రోటీన్ రాకుండా చేస్తుంది.  గ్లోమెరులి దెబ్బతిన్నట్లయితే, ఎక్కువ ప్రోటీన్ మూత్రంలోకి వస్తుంది.  మూత్రంలో సాధారణ మొత్తంలో అల్బుమిన్ రోజుకు 20 మి.గ్రా. మీ మూత్రంలో సాధారణ మొత్తం ప్రోటీన్ మొత్తం రోజుకు 150 మి.గ్రా కంటే తక్కువ.  అధిక స్థాయిలో యూరిన్ అల్బుమిన్, లేదా యూరిన్ అల్బుమిన్ పెరుగుదల కనిపిస్తే,  కిడ్నీ దెబ్బతినడం లేదా వ్యాధి ఉందని అర్థం. మధుమేహ వ్యాధి ఉంటే  మూత్రంలో అల్బుమిన్ పెరగడానికి ఒక కారణం మూత్రపిండ వ్యాధి (డయాబెటిక్ నెఫ్రోపతి) 

అల్బుమిన్ తగ్గించడం ఎలా  రక్తపోటును తగ్గించే  మందులను  తీసుకోవడం ద్వారా  మూత్రంలో అల్బుమిన్ , సరైన పోషక పదార్థములు తిందాం ద్వారా , అధిక బరువుతో ఉంటే  బరువు తగ్గించు కోవడం , ఉప్పు అధికంగా ఉండే ఆహారాన్ని తీసుకోక పోవడం వంటివి పాటించడం ముఖ్యం  

## రకాలు
* సీరం ఆల్బుమిన్ (మానవ, పశువుల)
* ఓవాల్బుమిన్ (కోడిగుడ్డులోని తెల్లసొన)

## మూలాలు
పక్షితీర్థం

**పక్షితీర్థం** తమిళనాడు కు చెందిన ఒక పుణ్యక్షేత్రం. ఇది చెంగల్పట్టు నందు కలదు. ఇక్కడ గల కొండపైకి ప్రతి రోజు రెండు పక్షులు వచ్చి ప్రసాదాన్ని తిని వెళుతుంటాయి. 
## స్థల పురాణం
కృత యుగములో ఒకసారి సర్వ సంగ పరిత్యాగులైన ఎనిమిది మంది మహామునులకు ప్రపంచ భోగములను అనుభవించవలెననే కోరిక కలిగింది. ఇక్కడ వెలసిన కొండపై తపస్సు చేయగా పరమశివుడు ప్రత్యక్షమై ఏమి కావాలో కోరుకోమన్నాడు. వారు నిజము చెప్పడానికి తటపటాయిస్తూ *మాకు మీ సేవయే కావాల* న్నారు. కానీ శివుడు వారి మనసులందు కోరిక గమనించి ఎనిమిది మందినీ ఎనిమిది పక్షులై జన్మించ మన్నాడు. ఒక్కొక్క యుగము నందు ఇద్దరు రెండు పక్షాల చొప్పున ప్రతి రోజూ గంగా స్నానము ఆచరించి తన ప్రసాదాన్ని తినిపోతూ ఉండమన్నాడు.ఆ తరువాత జన్మమున మోక్షం పొందగలరని చెప్పి అదృశ్యం అయ్యాడు.

అలా శంకరునిచే ఆజ్ఞాపించబడిన పక్షులే కృతయుగంలో పూష విధాతల పేరుగల పక్షులయ్యాయి. త్రేతాయుగమున జటాయువు, సంపాతి అనే పక్షులుగా ద్వాపర యుగమున శంభుగుప్త, మహా గుప్తులనే పక్షులయ్యాయి. కలియుగమున శంబర శంబరాదులనే పక్షులై ప్రతి దినము గంగాస్నానము చేసి ఈ కొండపైకి వచ్చి పోతుంటారని స్థల పురాణం చెబుతుంది. 

యాత్రికులు ఉదయాన్నే పక్షితీర్థంలో స్నానం చేసి కొండ ఎక్కి స్వామికి పండ్లు, పూలు, కర్పూరం మొదలైనవి సమర్పిస్తారు. దేవాలయ పరివారం ఈ విరాళాలను స్వీకరించి చక్కెర పొంగలి, నేయి పాత్రలను స్వామికి సమర్పించి పూజా కార్యక్రమాలను నెరవేరుస్తారు. తరువాత పూజారులు ఒక పక్క, భక్తులు ఒక పక్క కూర్చుని ఉంటే ఆకాశ మార్గాన రెండు పక్షులు వచ్చి చక్కెర పొంగలి తిని నేతిని తాగేసి పోతుంటాయి. ఆ తరువాత ఆ ప్రసాదాన్ని అందరికీ పంచిపెడతారు.

## మూలాలు

వర్గం:పుణ్యక్షేత్రాలు
భారతం శ్రీమన్నారాయణ

**భారతం శ్రీమన్నారాయణ** ఒక సంస్కృతాంధ్ర పండితుడు, కవి. సంస్కృత అధ్యాపకునిగా, ప్రాచార్యునిగా పనిచేశారు. ఆయన బహుగ్రంథ కర్త.
## కుటుంబ విశేషాలు

శ్రీ భారతం శ్రీమన్నారాయణ విశ్వనాథ శాస్త్రి, అన్నపూర్ణమ్మ గార్లకు మే 1942లో ప.గో.జిల్లా లోని కానూరు అగ్రహారంలో జన్మించారు. సంప్రదాయ బ్రాహ్మణ కుటుంబంలో పుట్టిన ఆయన ఇద్దరు అన్నలు, ఇద్దరు అక్కలు, ముగ్గురు చెల్లెళ్ళ మధ్య ఆచార వ్యవహారాలతో పెరిగారు.

1960లో గురువుగారైన ఆకెళ్ళ అరుణాచల శాస్త్రి గారి అమ్మాయి కమలాంబను వివాహం చేసుకున్నారు. ఈవిడ రిటైర్డ్ తెలుగు పండితురాలు. వీరికి ఇద్దరు కుమారులు, ఒక కుమార్తె, ఒక మనుమడు, ఐదుగురు మనుమరాండ్రు.

## చదువు సంధ్యలు

నిడదవోలులో ఉన్నత పాఠశాల విద్యనభ్యసించి, రాజమండ్రిలోని శ్రీగౌతమీ విద్యాపీఠంలో భాషా ప్రవీణ, గుంటూరులోని ఎ.యు.పి.జి. సెంటర్ లో యం.ఏ (తెలుగు), ప్రైవేటుగా యం.ఏ (సంస్కృతం - వ్యాకరణం) పూర్తి చేశాడు.

## ఉద్యోగం

*1962 నుండి 1972 వరకు ప.గో.జిల్లా పరిషత్తులో తెలుగు పండిత పదవి.
*1972 నుండి 1976 వరకు వరకు భీమవరం-ఓరియంటల్ సంస్కృత కళాశాలలో ఆంధ్రోపన్యాసక పదవి.
*1976 నుండి పై కళాశాలలో ప్రిన్సిపాల్ పదవి.
*1997 నుండి కృష్ణాజిల్లా చిట్టుగూడూరులోని ఎస్.ఎన్.ఎస్. కళాశాలలో ప్రిన్సిపాల్ పదవి.
*1999 ఫిబ్రవరిలో పదవీ విరమణ.

## రచనలు

* పాంచాలి, 
* వివేకభారతము,
* రమణాయనము, 
* సౌందర్యలహరి

## పురస్కారాలు

* 2011 లో పొట్టి శ్రీరాములు తెలుగు విశ్వవిద్యాలయం వారిచే సాహిత్య పురస్కారం.

## మూలాలు

వర్గం:పశ్చిమ గోదావరి జిల్లా ఉపాధ్యాయులు
వర్గం:1942 జననాలు
వర్గం:జీవిస్తున్న ప్రజలు
గౌరీకుండ్

**గౌరీకుండ** ఒక హిందూ తీర్థయాత్ర స్థలం, కేదార్‌నాథ్ దేవాలయంకు వెళ్లే పాదయాత్రకు ప్రారంభ స్థావరం. ఇది ఉత్తరాఖండ్, భారతదేశంలో ఉంది. ఇది సముద్రమట్టానికి సుమారు 6,502 అడుగుల ఎత్తులో గఢ్వాల్ హిమాలయాల్లో ఉంది. 7వ శతాబ్దానికి చెందిన తమిళ శైవ కాణోనిక గ్రంథమైన *[[తేవారం]]*లో పేర్కొనబడిన 275 పవిత్ర శైవక్షేత్రాలలో ఒకటైన *[[పాడల్ పేట్ర క్షేత్రాలు|పాడల్ పేట్ర స్థలం]]*గా ఇది గౌరవించబడింది. ఈ కీర్తనలు నాయనారులచే రచించబడ్డాయి.

## పురాణం

గౌరీకుండ పార్వతి దేవితో అనుబంధించబడింది. ఆమెను గౌరీ అని కూడా పిలుస్తారు. హిందూ పురాణాల ప్రకారం, గౌరీ దేవి కఠిన తపస్సు, యోగ సాధనల ద్వారా శివుని వరించుకుంది. స్థానిక విశ్వాసాల ప్రకారం, గౌరీ తపస్సు చేసిన ప్రదేశమే గౌరీకుండ. ఇక్కడే శివుడు ఆమె ప్రేమను అంగీకరించాడని చెబుతారు.  

వారి వివాహం సమీపంలోని త్రియుగి నారాయణ లో జరిగింది. గౌరీకుండ లో సహజ వెచ్చని నీటి ఊటలు ఉన్నాయి. ఇవి ప్రస్తుతం స్నానాల కోసం వినియోగంలో ఉన్నాయి. ఈ ప్రదేశం గణేశుడు ఏనుగు తలను పొందిన పురాణకథతో కూడా సంబంధం కలిగి ఉంది. పురాణ కథనం ప్రకారం, దేవి పార్వతి స్నానం చేస్తూ తన శరీరంపై ఉన్న సబ్బు నురుగుతో గణేశుడిని సృష్టించి, అతనికి ప్రాణం పోసి ద్వారపాలకునిగా ఉంచింది.

ఆ సమయంలో శివుడు అక్కడికి చేరుకోగా, గణేశుడు ఆయనను ఆపాడు. దీనికి ఆగ్రహించిన శివుడు గణేశుని తలను నరికి వేశాడు. పార్వతి దీనికి తీవ్రంగా బాధపడగా, శివుడు ఒక ఏనుగు తలను తెచ్చి గణేశుని శరీరానికి అమర్చాడు. అలా గణేశుడు ఏనుగు తలతో ప్రపంచవ్యాప్తంగా ప్రసిద్ధి పొందాడు.
## చరిత్ర

ఈ దేవాలయంలో చారిత్రక కాలానికి చెందిన అనేక శాసనాలు ఉన్నాయి. వాటిలో ఒక శాసనం ప్రకారం, ఒక దేవదాసి కుమారుడు దేవాలయం పూర్తికాకపోతే తాను ఆత్మహత్య చేసుకుంటానని ప్రమాణం చేశాడని పేర్కొనబడింది.

## సంతులు, సాహిత్య ప్రస్తావనలు

7వ శతాబ్దానికి చెందిన తమిళ శైవ కవి తిరుజ్ఞాన సంపందర్ ఈ దేవతను *[[తేవారం]]*లో ఒక పద్యంలో స్తుతించాడు. ఈ కీర్తన *[[తిరుమురై|మొదటి తిరుమురై]]* లో సంకలనం చేయబడింది. ఆయన కాళహస్తి దేవాలయంను సందర్శించినప్పుడు ఈ పద్యాన్ని రచించినట్లు విశ్వసించబడుతుంది.

ఈ దేవాలయం *తేవారం*లో ప్రస్తావించబడినందున, ఇది *[[పాడల్ పేట్ర క్షేత్రాలు|పాడల్ పేట్ర స్థలం]]*గా వర్గీకరించబడింది. శైవ కాణోనిక గ్రంథాలలో ప్రస్తావించబడిన 276 దేవాలయాలలో ఇది ఒకటి. ఇదే పేరుతో కాంచీపురంలోని అనేకధంగావదేశ్వర ఆలయం కూడా ప్రసిద్ధి చెందింది.

## సూచనలు

వర్గం:ఉత్తరాఖండ్ పర్యాటక ప్రదేశాలు
వర్గం:భారతదేశంలోని వేడి నీటి ఊటలు
వర్గం:ఉత్తరాఖండ్ భౌగోళిక నిర్మాణాలు
వర్గం:పాడల్ పేట్ర క్షేత్రాలు
వర్గం:ఉత్తరాఖండ్ పుణ్యక్షేత్రాలు
జడివాన

thumb
**జడివాన** అనేది ఆంధ్రప్రదేశ్ కు సంబధించిన 10వ తరగతి తెలుగు పాఠం. దీని రచయిత ఎర్రన. ఇతడు 14వ శతాబ్దానికి చెందినవాడు.
ఈ పాఠం ఎర్రన రాసిన హరివంశం పూర్వభాగంలోని ఏడవ అశ్వాసంలోనుండి గ్రహించబడింది.
## నేపథ్యం
జడివాన అంటే విడవకుండా కురిసేవాన అని అర్థం. ఇంద్రుడి ఆజ్ఞతో మేఘాలు రేపల్లెపై జడివానను కురిస్తాయి.

## జడివాన కురవడానికి కారణం

ప్రతి సంవత్సరం గోపాలకులు ఇంద్రుడిని పూజిస్తారు. దీనినే ఇంద్రోత్సవం అంటారు. కాని కృష్ణుడు ఇంద్రుడికి బదులుగా గోవర్ధన పర్వతాన్ని పూజించమంటాడు. గోపాలకులు కృష్ణుడి ఆజ్ఞానుసారం గోవర్ధన పర్వతాన్ని పూజిస్తారు. అందుకు కోపగించుకున్న ఇంద్రుడు రేపల్లెపై జడివానను కురిపిస్తాడు.

## ఆకాశంలో మేఘాలు విస్తరించుట

* దిక్కులనే ఆడ ఏనుగు పిల్లలు ఒక్కసారిగా ఆకాశంలో విస్తరిస్తే ఎలా ఉంటాయో, 
* కులపర్వతాలు పెల్లగింపబడి ఆకాశంలో వెలిస్తే ఎలా ఉంటాయో, 
* పాతాళ లోకంలోని చీకట్లు సూర్యుడిని మింగడాని ప్రయత్నిస్తే ఎలా ఉంటాయో,
* సముద్రాలలోని తరంగాలు ఆకాశంలో వెలిస్తే ఎలా ఉంటాయో,
* ఆ విధంగా ఆకాశంలో మేఘాలు విస్తరించాయి.

ఆ మేఘాల సమూహం నుండి వర్షం ప్రారంభమైంది. భూమికి, ఆకాశానికి మధ్య సందు ఏ మాత్రం కనిపించకుండా జడివాన కురుస్తుంది.

## జడివాన వలన కలిగిన బాధలు

* గోపాలకులు కురిసే జడివాన వలన చాలా బాధలు పడుతున్నారు. వారి ప్రాణాలు ఎలా కాపాడుకోవాలో తెలియక బాధ పడుతున్నారు.

* ఆ జడివాన పశువులకు కూడా బాధను కలిగిస్తుంది. అంతటితో ఆగకుండా సమస్త ప్రాణులను నాశనం చేసే విధంగా చెలరేగుతుంది.

* జడివాన ఆ అడవిలోని సమస్త చెట్ల సమూహానికి, సమస్త పక్షుల సంతతికి బాధను కలిగిస్తుంది.
* చనిపోయిన పక్షులు ఎక్కడ చూసినా సరే నీటి ప్రవాహాలలో తేలుతూ కనిపిస్తున్నాయి.

* కొండ గుహలలో నివసించే సింహాలు మేఘాల గర్జనలకు భయపడిపోయి ఏం చేయాలో తెలియక ఎక్కడ ఉన్నవి అక్కడే ఉన్నాయి.
* మరి సింహాల పరిస్థితే ఇలా ఉంటే మిగిలిన జంతువుల పరిస్థితి గురించి చెప్పవలసిన అవసరం లేదు.

వర్గం:పుస్తకాలు
వర్గం:ప్రకృతి
మరుగు దొడ్డి

**మరుగు దొడ్డి** మల విసర్జనానికి ఉపయోగించే గది. ఈ సౌకర్యంలేని వారు బయలు ప్రదేశాలలో మల విసర్జన చేస్తున్నారు. దీని వలన నీరు, గాలి కాలుష్యమై విరేచనాలు, జీర్ణాశయ వ్యాధులు పెరిగి, లక్షల మంది ప్రతి సంవత్సరము చనిపోతున్నారు.

ప్రపంచ ఆరోగ్య సంస్థ, ఐక్యరాజ్యసమితి పిల్లల, విద్యా నిధి 2010 నివేదిక ( త్రాగు నీరు, శానిటేషన్ ప్రగతి)  సేకరించిన 2008గణాంకాల ప్రకారం, మల విసర్జన బయలు ప్రదేశాలలో చేసేవారు 1.1బిలియన్లు. 58 శాతం భారత దేశానికి చెందినవారు. ఇంకొక కోణంనుండి చూస్తే, భారతదేశంలో 54 శాతం మందికి (63.8 కోట్ల మందికి) మరుగు దొడ్డి సౌకర్యం లేదు. మన దేశం సిగ్గు పడేటట్లుగా ప్రథమ స్థానంలో ఉంది. తర్వాత ఇండోనేషియా (5.8 కోట్లు), చైనా (5 కోట్లు) ఉన్నాయి. ఈ గణాంకం భారత పట్టణ ప్రాంతాలలో 18 శాతం, గ్రామీణ ప్రాంతాలలో 69 శాతంగా ఉంది. ప్రపంచంలో 1990 లో దాదాపు 25 శాతం మంది బయలు ప్రదేశాలలో మల విసర్జన చేయగా, 2008 కి, అది 17 శాతానికి తగ్గింది. ప్రపంచంలో 75.1 కోట్ల మంది సామాజిక మరుగుదొడ్లు వాడుతున్నారు.

సంపూర్ణ పారిశుధ్యతా పధకం ద్వారా, భారత ప్రభుత్వ గ్రామీణాభివృద్ధి మంత్రిత్వ శాఖ సబ్సిడీలు కల్పించి, ఈ విషయంలో కృషి చేస్తున్నది. 100 శాతం పారిశుధ్యతని సాధించిన గ్రామాలకి, నిర్మల్ గ్రామ పురస్కార్  ప్రోత్సాహక బహుమతులు అందచేస్తున్నది.

## ఇవి కూడా చూడండి

* గ్రీన్ ట్రెయిన్ కారిడార్

## వనరులు


వర్గం:నివాసాలు
బిసి స్టడీ సర్కిల్

పేద విద్యార్థులకు సివిల్స్, గ్రూప్స్ పరీక్షలకు శిక్షణ ఇచ్చేందుకు రాష్ట్ర ప్రభుత్వం 1997లో హైదరాబాద్‌లో ఒక బిసి స్టడీ సర్కిల్‌ను  ఏర్పాటు చేసింది. ఆ తరువాత ఇతర ప్రాంతాలలో విస్తరించింది. వీటిలో యూనియన్ పబ్లిక్ సర్వీస్ కమీషన్, ఆంధ్రప్రదేశ్ పబ్లిక్ సర్వీస్ కమీషన్, స్టాఫ్ సెలెక్షన్ కమీషన్, బ్యాంకింగ్ సర్వీసు మొదలగు పరీక్షలకుశిక్షణ ఇస్తున్నారు. ఎంసెట్ ఎడ్సెట్, కాల్ సెంటర్ మొదలైన వాటికి కూడా శిక్షణ ఇస్తున్నారు.

రాష్ట్ర స్థాయిలో ఐఎఏస్ అధికారి, జిల్లా స్థాయిలో కలెక్టర్ అధ్యక్షులుగా వుంటారు.

## ప్రవేశ పద్ధతి
ఆదాయంనిబంధనలకులోబడి వున్న కుటుంబాలలోని విద్యార్థులను స్క్రీనింగ్ పరీక్ష ద్వారా ఎంపిక చేస్తారు. వివిధ సామాజిక బలహీన వర్గాలకి, స్త్రీలకు, వికలాంగులకు కేటాయింపులు వుంటాయి. ఎంపికైనవారికి, ఉచిత శిక్షణ, వసతి, స్టైఫెండ్, స్టడీ మెటీరియల్ ఇస్తారు.

## వనరులు


వర్గం:ఉపాధి
ప్సిట్ట్రిచాదిని

**Pesquet's Parrot** (*Psittrichas fulgidus*) also known as the **Vulturine Parrot** (leading to easy confusion with *[[Pyrilia vulturina]]* from Brazil), is the only member of its genus, and its genus is the only member of the tribe *Psittrichadini*. It is endemic to hill and montane rainforest in New Guinea.

## Description

Pesquet's Parrot is a large parrot with a total length of approximately 46&nbsp;cm (18&nbsp;in) and a weight of 680–800 g (24–28&nbsp;oz). Its plumage is black, with greyish scaling to the chest, and a red belly, uppertail coverts and wing-panels. The adult male has a red spot behind the eye, which is not seen in the adult female. Compared to most other parrots it appears unusually small-headed, in part due to the bare black facial skin and the relatively long, hooked bill. This rather vulture-like profile is the reason behind its alternative common name.

## Behaviour

Pesquet's Parrot is a highly specialised frugivore, feeding almost exclusively on a few species of figs. Flowers and nectar have also been reported. At least in parts of its range, it is seasonally nomadic in response to the availability of fruits. The bare part of the head is presumably an adaption to avoid feather-matting from sticky fruits. Little is known about its breeding habits in the wild, but the two eggs are laid in a nest in a large, hollow tree. It is typically seen in pairs or groups up to 20 individuals. In flight it alternates between rapid flapping and short glides.

## Status
The feathers of Pesquet's Parrot are highly prized. This combined with high prices in aviculture has resulted in over hunting. Habitat loss also presents an on-going problem. For these reasons, it is evaluated as Vulnerable on the IUCN Red List of Threatened Species. The Pesquet's Parrot is listed on Appendix II of CITES.

## References

*  Database entry includes a range map, a brief justification of why this species is vulnerable, and the criteria used.
* Collar, N.J. (1997). Pesquet's Parrot (Psittrichas fulgidus). Pp.&nbsp;362 in: del Hoyo, J., Elliott, A. & Sargatal, J. eds (1997). *Handbook of the Birds of the World.* Vol. 4. Sandgrouse to Cuckoos. Lynx Edicions, Barcelona. ISBN 84-87334-22-9.
* Juniper, T. & Parr, M. (1998). *A Guide to the Parrots of the World.* Pica Press, East Sussex. ISBN 1-873403-40-2.

## External links
* BirdLife Species Factsheet 
* IUCN Red List
* Red Data Book

వర్గం:Psittacinae
వర్గం:Tribes of birds
వర్గం:Genera of birds
వర్గం:Birds of Southeast Asia
వర్గం:Birds of Indonesia
వర్గం:Birds of Papua New Guinea
Parrot, Pesquet's
వర్గం:Monotypic animal genera
ఊదా లోరీ

**ఊదా లోరీ** లేదా **డుయ్వెంబోడె లోరీ** అనేది సిట్టాసిడే తెగలోని ఒక చిలుక ప్రజాతి. ఈ చిలుక ఇండోనేషియా, పపువా న్యూ గినియా లలో కనబడుతుంది. ప్రకృతి సిద్ధమైన నివాసం సమశీతొష్ణ, ఉష్ణ మండల చిత్తడి, లోతట్టు ప్రాంత అడవులు.

## వర్గీకరణ
ఈ ఊదా లోరీ లలో రెండు ఉప ప్రజాతులు ఉన్నాయి.:

*ఛాక్లోప్సిట్టా డ్యువెంబోడి* Dubois 1884
* *ఛాక్లోప్సిట్టా డ్యువెంబోడి డ్యువెంబోడి* Dubois 1884
* *ఛాక్లోప్సిట్టా డ్యువెంబోడి సిరింగనుకాలిస్* Neumann 1915

## మూలాలు

* 

## బయటి లింకులు
*World Parrot Trust Parrot Encyclopedia - Species Profile

వర్గం:పక్షులు
వర్గం:ఐ.యు.సి.ఎన్. కనీస ఆందోళనకర ఎర్ర జాతులు జాబితా
వర్గం:లోరీలు
వర్గం:ఇండోనేషియా పక్షులు
వర్గం:చాల్కోప్సిట్టా
వర్గం:పాపువా న్యూ గినియా పక్షులు
వర్గం:పశ్చిమ న్యూ గినియా పక్షులు
వర్గం:1884 వివరించిన జంతువులు